02018R1091 — SL — 22.12.2021 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA (EU) 2018/1091 EVROPSKEGA PARLAMENTA IN SVETA z dne 18. julija 2018 o integrirani statistiki na ravni kmetij ter razveljavitvi uredb (ES) št. 1166/2008 in (EU) št. 1337/2011 (Besedilo velja za EGP) (UL L 200 7.8.2018, str. 1)

spremenjena z:









▼B

UREDBA (EU) 2018/1091 EVROPSKEGA PARLAMENTA IN SVETA

z dne 18. julija 2018

o integrirani statistiki na ravni kmetij ter razveljavitvi uredb (ES) št. 1166/2008 in (EU) št. 1337/2011

(Besedilo velja za EGP)







Člen 1

Predmet urejanja

Ta uredba vzpostavlja okvir za evropsko kmetijsko statistiko na ravni kmetijskih gospodarstev in zagotavlja povezovanje informacij o strukturi z informacijami o proizvodnih metodah, ukrepih za razvoj podeželja, kmetijsko-okoljskih vidikih in drugimi povezanimi informacijami.

Člen 2

Opredelitev pojmov

V tej uredbi se uporabljajo naslednje opredelitve pojmov:

(a) „kmetija“ ali „kmetijsko gospodarstvo“ pomeni posamično enoto, tako tehnično kot gospodarsko, ki ima eno vodstvo in opravlja gospodarske dejavnosti v kmetijstvu v skladu z Uredbo (ES) št. 1893/2006, ki spadajo v skupine A.01.1, A.01.2, A.01.3, A.01.4, A.01.5, ali „ohranjanje kmetijskih zemljišč v dobrih kmetijskih in okoljskih pogojih“ iz skupine A.01.6 na gospodarskem ozemlju Unije, bodisi kot glavno bodisi kot stransko dejavnost. V zvezi z dejavnostmi iz razreda A.01.49 so vključene le dejavnosti reje delno udomačenih ali drugih živih živali (razen reje žuželk) in čebelarstva ter proizvodnje medu in čebeljega voska;

(b) „kmetijska enota skupnega zemljišča“ pomeni del zemljišča, za katerega veljajo skupne pravice in ki jo uporabljata dve kmetijski gospodarstvi ali več, in sicer za kmetijsko proizvodnjo, vendar med njimi ni razdeljena;

(c) „regija“ pomeni teritorialno enoto iz skupne klasifikacije statističnih teritorialnih enot (NUTS), opredeljeno v skladu z Uredbo (ES) št. 1059/2003;

(d) „glava velike živine“ pomeni standardno mersko enoto, ki omogoča združevanje različnih kategorij živine, zato da se opravi primerjava; koeficienti za določitev glav velike živine za posamezne kategorije živine so navedeni v Prilogi I;

(e) „kmetijska površina v uporabi“ pomeni zemljišče, ki se uporablja za kmetovanje, vključno z njivami, trajnim travinjem, trajnimi nasadi in drugimi kmetijskimi zemljišči v uporabi;

(f) „referenčno leto“ pomeni koledarsko leto, na katero se nanašajo referenčna obdobja;

(g) „vrt“ pomeni območja, ki se uporabljajo za proizvodnjo hrane za lastno porabo;

(h) „modul“ pomeni enega ali več podatkovnih nizov, organiziranih z namenom zajetja tem;

(i) „tema“ pomeni vsebino informacij, ki jih je treba zbrati o statističnih enotah, pri čemer posamezna tema zajema več podrobnih tem;

(j) „podrobna tema“ pomeni podrobno vsebino informacij, ki jih je treba zbrati o statističnih enotah, povezanih s specifično temo, pri čemer posamezna podrobna tema zajema več spremenljivk;

(k) „spremenljivka“ pomeni značilnost opazovane enote, ki lahko zajame več kot en sklop vrednosti.

Člen 3

Zajem

1. Podatki, ki jih zahteva ta uredba, zajemajo 98 % skupnih kmetijskih zemljišč v uporabi (razen vrtov) in 98 % glav velike živine vsake države članice.

2. Da bi izpolnile te zahteve, države članice zagotovijo podatke, ki so reprezentativni za kmetijska gospodarstva in kmetijske enote skupnega zemljišča, ki dosegajo vsaj enega od fizičnih pragov iz Priloge II v zvezi z velikostjo kmetijskega zemljišča ali številom glav velike živine.

3. Države članice lahko izjemoma, kadar okvir iz odstavka 2 predstavlja več kot 98 % nacionalne kmetijske proizvodnje, merjene v standardnem prihodku v skladu z Delegirano uredbo Komisije (EU) št. 1198/2014 ( 1 ), po predhodni odobritvi Komisije (Eurostata) določijo višje fizične ali ustrezne gospodarske pragove za zmanjšanje okvira, če je doseženo 98-odstotno zajetje skupnih kmetijskih zemljišč v uporabi (razen vrtov) in 98-odstotno zajetje glav velike živine držav članic.

4. Kadar okvir iz odstavka 2 tega člena ne predstavlja 98 % kmetijskih zemljišč v uporabi in 98 % glav velike živine, države članice v skladu s členom 6 razširijo okvir, tako da določijo nižje pragove od tistih iz odstavka 2 tega člena ali uvedejo dodatne pragove ali oboje.

Člen 4

Viri podatkov in metode

1. Države članice za pridobitev podatkov iz te uredbe uporabijo enega ali več izmed naslednjih virov ali metod, če je na podlagi informacij mogoče pripraviti statistiko, ki izpolnjuje zahteve glede kakovosti iz člena 11: (a) statistična raziskovanja; (b) administrativni viri podatkov iz odstavka 2 tega člena; (c) drugi viri, metode ali inovativni pristopi.

2. Države članice lahko uporabljajo informacije iz integriranega administrativnega in kontrolnega sistema iz Uredbe (EU) št. 1307/2013 Evropskega parlamenta in Sveta ( 2 ), sistema za identifikacijo in registracijo govedi, uvedenega z Uredbo (ES) št. 1760/2000 Evropskega parlamenta in Sveta ( 3 ), ter sistema za identifikacijo in registracijo ovc in koz, uvedenega z Uredbo Sveta (ES) št. 21/2004 ( 4 ), registra vinogradov, uvedenega v skladu s členom 145 Uredbe (ES) št. 1308/2013 Evropskega parlamenta in Sveta ( 5 ), ter registrov ekološkega kmetovanja, vzpostavljenih v skladu z Uredbo Sveta (ES) št. 834/2007 ( 6 ). Države članice lahko uporabljajo tudi administrativne vire, povezane s posebnimi ukrepi za razvoj podeželja.

3. Države članice, ki se odločijo, da bodo uporabile vire, metode ali inovativne pristope iz točke (c) odstavka 1, obvestijo Komisijo (Eurostat) v letu pred referenčnim letom ter ji predložijo informacije o kakovosti podatkov, pridobljenih iz tega vira ali s to metodo ali inovativnim pristopom, in o uporabljenih metodah zbiranja podatkov.

4. Nacionalni organi, odgovorni za izpolnjevanje zahtev te uredbe, imajo pravico do takojšnega in brezplačnega dostopa do podatkov, vključno s posamičnimi podatki o kmetijskih gospodarstvih in osebnimi podatki o njihovih gospodarjih, ki jih vsebuje upravna dokumentacija, zbrana na njihovem nacionalnem ozemlju v skladu s členom 17a Uredbe (ES) št. 223/2009, in do njihove uporabe. Nacionalni organi in lastniki administrativnih evidenc vzpostavijo potrebne mehanizme sodelovanja.

Člen 5

Osnovni strukturni podatki

1. Države članice zbirajo in zagotavljajo osnovne strukturne podatke (v nadaljnjem besedilu: osnovni podatki) v zvezi s kmetijskimi gospodarstvi iz člena 3(2) in (3) za referenčna leta 2020, 2023 in 2026, kakor je navedeno v Prilogi III. Osnovni podatki za referenčno leto 2020 se zbirajo v obliki popisa.

2. Osnovni podatki za referenčni leti 2023 in 2026 se lahko zbirajo na vzorcih. V tem primeru države članice zagotovijo, da so uteženi rezultati statistično reprezentativni za kmetijska gospodarstva v vsaki regiji in izpolnjujejo zahteve po natančnosti iz Priloge V.

3. Kadar ima spremenljivka iz Priloge III v neki državi članici nizko ali nično prevalenco, se lahko izključi iz zbiranja podatkov, če zadevna država članica v koledarskem letu pred referenčnim letom Komisiji (Eurostatu) sporoči informacije, ki ustrezno utemeljujejo izključitev te spremenljivke.

4. Na Komisijo se prenese pooblastilo za sprejemanje izvedbenih aktov, s katerimi določi opise spremenljivk iz Priloge III.

Ti izvedbeni akti se sprejmejo v skladu s postopkom pregleda iz člena 17(2) najpozneje 28. februarja 2019 za referenčno leto 2020, najpozneje 31. decembra 2021 za referenčno leto 2023 in najpozneje 31. decembra 2024 za referenčno leto 2026.

5. Na Komisijo se prenese pooblastilo za sprejemanje delegiranih aktov v skladu s členom 16 v zvezi s spremembo spremenljivk iz Priloge III, kadar je to potrebno za harmonizacijo z viri podatkov iz člena 4(2) za leti 2023 in 2026. Pri izvajanju svojega pooblastila Komisija zagotovi, da se s temi delegiranimi akti nadomestijo le spremenljivke iz Priloge III, ki jih ni več mogoče izpeljati iz navedenih virov podatkov. Komisija v primeru nadomestitve zagotovi, da je mogoče nove spremenljivke izpeljati iz virov podatkov, določenih v členu 4(2). Nadalje zagotovi, da so ti delegirani akti ustrezno utemeljeni in da državam članicam ali dajalcem podatkov ne nalagajo znatnih dodatnih bremen ali stroškov.

6. Ti delegirani akti se sprejmejo do 30. septembra 2021 za referenčno leto 2023 in do 30. septembra 2024 za referenčno leto 2026.

Člen 6

Razširitev okvira

1. Države članice, ki razširijo okvir v skladu s členom 3(4), zagotovijo osnovne podatke o kmetijskih gospodarstvih, vključenih v to razširitev okvira, za referenčno leto 2020, pri čemer zajamejo informacije iz Priloge III.

2. Zbiranje podatkov o kmetijskih gospodarstvih v razširitvi okvira se lahko izvede na vzorcih. V tem primeru države članice zagotovijo, da so uteženi rezultati statistično reprezentativni za kmetijska gospodarstva v vsaki regiji in izpolnjujejo zahteve po natančnosti iz Priloge V.

Člen 7

Podatki o modulih

1. Države članice zberejo in zagotovijo module o temah in podrobnih temah iz Priloge IV za naslednja referenčna leta: (a) modul „delovna sila in druge pridobitne dejavnosti“ za leta 2020, 2023 in 2026; (b) modul „razvoj podeželja“ za leta 2020, 2023 in 2026; (c) modul „bivalni prostori živali in ravnanje z živinskimi gnojili“ za leti 2020 in 2026; (d) modul „namakanje“ za leto 2023; (e) modul „prakse upravljanja tal“ za leto 2023; (f) modul „stroji in oprema“ za leto 2023; (g) modul „sadovnjak“ za leto 2023; (h) modul „vinograd“ za leto 2026.

2. Obseg teh zbiranj podatkov vključuje kmetijska gospodarstva iz člena 3(2) in (3).

3. Zbiranje podatkov o modulih se lahko izvede na vzorcih kmetijskih gospodarstev. V tem primeru države članice zagotovijo, da so uteženi rezultati statistično reprezentativni za kmetijska gospodarstva v vsaki regiji in izpolnjujejo zahteve po natančnosti iz Priloge V.

4. Moduli se zberejo na podlagi podvzorcev kmetijskih gospodarstev, za katera se zbirajo osnovni podatki. Moduli odražajo stanje v referenčnem letu, vendar lahko temeljijo na letu neposredno pred referenčnim letom ali po njem za module iz točk (f), (g) in (h) odstavka 1 tega člena. V vsakem primeru vsak zapis, ki zagotavlja informacije o modulih, spremljajo osnovni podatki iz Priloge III.

5. Države članice z vsaj 1 000 hektarji katere koli posamezne kmetijske rastline iz podrobnih tem modula „sadovnjak“ v Prilogi IV, ki v celoti ali pretežno proizvajajo za trg, za omenjeno kmetijsko rastlino izvajajo modul „sadovnjak“.

6. Države članice z vsaj 1 000 hektarji vinogradov, zasajenih s trtami z grozdjem za vino, ki v celoti ali pretežno proizvajajo za trg, izvajajo modul „vinograd“.

7. Države članice z manj kot 2 % površine kmetijskih zemljišč v uporabi, ki jih je mogoče namakati, in brez regij NUTS 2 z najmanj 5 % površine kmetijskih zemljišč v uporabi, ki jih je mogoče namakati, so izvzete iz izvajanja modula „namakanje“.

8. Države članice Komisijo (Eurostat) o primerih iz odstavkov 5, 6 in 7 obvestijo do konca junija leta pred ustreznim referenčnim letom.

9. Kadar ima spremenljivka v določeni državi članici nizko ali nično prevalenco, se lahko izključi iz zbiranja podatkov, če se v koledarskem letu pred referenčnim letom Komisiji (Eurostatu) zagotovijo informacije, ki ustrezno utemeljujejo izključitev te spremenljivke.

Člen 8

Tehnična specifikacija v zvezi s podatki o modulih

1. Komisija lahko sprejme izvedbene akte, s katerimi določi naslednje tehnične elemente podatkov, ki jih je treba zagotoviti za vsak modul, ter ustrezno temo in podrobno temo iz Priloge IV: (a) seznam spremenljivk; (b) opise spremenljivk.

Ti izvedbeni akti se sprejmejo v skladu s postopkom pregleda iz člena 17(2) najpozneje 28. februarja 2019 za referenčno leto 2020, najpozneje 31. decembra 2021 za referenčno leto 2023 in najpozneje 31. decembra 2024 za referenčno leto 2026.

2. Komisija pri sprejemanju izvedbenih aktov za določitev seznama spremenljivk v skladu z odstavkom 1 zagotovi, da skupno število osnovnih spremenljivk in spremenljivk modulov ne presega 300 spremenljivk v letu 2020, 470 spremenljivk v letu 2023 in 350 spremenljivk v letu 2026.

3. Za leti 2023 in 2026 se na Komisijo prenese pooblastilo za sprejemanje delegiranih aktov v skladu s členom 16 v zvezi s spremembo podrobnih tem iz Priloge IV. Komisija pri izvajanju svojega pooblastila zagotovi, da ti delegiranimi akti s številom spremenljivk znatno ne povečajo bremena. Komisija zlasti zagotovi, da se z delegiranimi akti ne poveča število spremenljivk iz odstavka 2 tega člena in da se z delegiranimi akti za vsak modul spremeni največ 20 % podrobnih tem iz Priloge IV. Če delež 20 % ustreza manj kot eni podrobni temi, se ena podrobna tema lahko vseeno spremeni.

4. Ti delegirani akti se sprejmejo do 30. septembra 2021 za referenčno leto 2023 in do 30. septembra 2024 za referenčno leto 2026.

5. Z izvedbenimi akti iz odstavkov 1 in 2 ter delegiranimi akti iz odstavka 3 se ne nalagajo znatni dodatni stroški, ki bi kmetijskim gospodarstvom in državam članicam povzročali nesorazmerno in neupravičeno breme.

Člen 9

Ad hoc podatki

1. Na Komisijo se prenese pooblastilo za sprejemanje delegiranih aktov v skladu s členom 16, s katerimi dopolni podatke o modulih, določene v Prilogi IV, če se šteje, da je zbiranje dodatnih informacij potrebno. Ti delegirani akti določajo: (a) teme in podrobne teme, ki se zagotovijo v ad hoc modulu, in razloge za te dodatne statistične potrebe; (b) referenčno leto.

2. Na Komisijo se prenese pooblastilo za sprejemanje delegiranih aktov iz odstavka 1, začenši z referenčnim letom 2023 in nato vsaka tri leta. Za referenčna leta, v katerih se podatki zbirajo v obliki popisa, Komisija ne predlaga ad hoc modulov.

3. Komisija lahko sprejme izvedbene akte, s katerimi določi: (a) seznam spremenljivk, ki ne presega 20 spremenljivk in ki ga je treba poslati Komisiji (Eurostatu), ter ustreznih merskih enot; (b) opise spremenljivk; (c) zahteve po natančnosti; (d) referenčna obdobja; (e) roke za pošiljanje.

Ti izvedbeni akti se sprejmejo v skladu s postopkom pregleda iz člena 17(2) najpozneje 12 mesecev pred začetkom referenčnega leta.

4. Z delegiranimi akti iz odstavka 1 tega člena in izvedbenimi akti iz odstavka 3 tega člena se ne nalagajo znatni dodatni stroški, ki bi kmetijskim gospodarstvom in državam članicam povzročali nesorazmerno in neupravičeno breme.

Člen 10

Referenčno obdobje

Zbrane informacije se nanašajo na eno referenčno leto, ki je skupno vsem državam članicam, s sklicevanjem na stanje v določenem časovnem okviru ali na določen datum, kot sledi:

(a) Za spremenljivke v zvezi z zemljiščem se raba zemljišča nanaša na referenčno leto. V primeru zaporedne pridelave kmetijskih rastlin na istem delu zemljišča se raba zemljišča nanaša na kmetijsko rastlino, požeto v referenčnem letu, ne glede na to, kdaj se ta kmetijska rastlina poseje.

(b) Za spremenljivke v zvezi z namakanjem in prakso upravljanja tal je referenčno obdobje 12-mesečno obdobje, ki se konča v referenčnem letu, določi pa ga posamezna država članica, da bi zajela povezane proizvodne cikle.

(c) Za spremenljivke v zvezi z živino, bivalnimi prostori živali in ravnanjem z živinskimi gnojili skupni referenčni dan v referenčnem letu določi posamezna država članica. Spremenljivke v zvezi z ravnanjem z živinskimi gnojili se nanašajo na 12-mesečno obdobje, vključno s tem datumom.

(d) Za spremenljivke v zvezi z delovno silo 12-mesečno referenčno obdobje, ki se konča na referenčni dan v referenčnem letu, določi posamezna država članica.

(e) Za spremenljivke v zvezi z ukrepi za razvoj podeželja, ki se izvajajo na posameznih kmetijskih gospodarstvih, je referenčno obdobje triletno obdobje, ki se konča 31. decembra referenčnega leta.

(f) Za vse ostale spremenljivke skupni referenčni dan v referenčnem letu določi posamezna država članica.

Člen 11

Kakovost

1. Države članice sprejmejo ukrepe, potrebne za zagotovitev kakovosti poslanih podatkov in metapodatkov.

2. V tej uredbi se uporabljajo merila kakovosti iz člena 12(1) Uredbe (ES) št. 223/2009.

3. Komisija (Eurostat) oceni kakovost poslanih podatkov in metapodatkov.

4. V ta namen države članice za vsako referenčno leto, ki ga zajema ta uredba, Komisiji (Eurostatu) pošljejo poročilo o kakovosti, v katerem opišejo statistični proces in zlasti: (a) metapodatke, ki opisujejo uporabljeno metodologijo in kako so bile dosežene tehnične specifikacije s sklicevanjem na tiste, določene s to uredbo; (b) informacije o skladnosti z minimalnimi zahtevami za uporabljene vzorčne okvire, vključno z njihovim razvijanjem in posodabljanjem, kot je določeno v tej uredbi;

Komisija lahko sprejme izvedbene akte, s katerimi določi praktično ureditev za poročila o kakovosti in njihove vsebine. Ti izvedbeni akti se sprejmejo v skladu s postopkom pregleda iz člena 17(2) in državam članicam ne nalagajo znatnih dodatnih bremen ali stroškov.

5. Države članice Komisijo (Eurostat) čim prej obvestijo o kakršnih koli pomembnih informacijah ali spremembah v zvezi z izvajanjem te uredbe, ki bi lahko vplivale na kakovost poslanih podatkov.

6. Države članice Komisiji (Eurostatu) na zahtevo predložijo dodatna pojasnila, potrebna za oceno kakovosti statističnih informacij.

Člen 12

Pošiljanje podatkov in metapodatkov ter roki

1. Države članice za referenčno leto 2020 v 15 mesecih po koncu referenčnega leta Komisiji (Eurostatu) pošljejo potrjene osnovne podatke in podatke o modulih ter poročilo o kakovosti.

2. Države članice za referenčni leti 2023 in 2026 v 12 mesecih po koncu referenčnega leta Komisiji (Eurostatu) pošljejo potrjene osnovne podatke, podatke o modulu ter poročilo o kakovosti.

3. Podatki, poslani Komisiji (Eurostatu), so na ravni posameznih kmetijskih gospodarstev. Podatki o modulu in ad hoc podatki so povezani z osnovnimi podatki iz Priloge III na ravni posameznega kmetijskega gospodarstva za isto referenčno leto. Predloženi zapisi vključujejo ekstrapolacijske faktorje in informacije o stratifikaciji.

4. Države članice pošljejo podatke in metapodatke v tehnični obliki, ki jo določi Komisija (Eurostat). Podatki in metapodatki se Komisiji (Eurostatu) predložijo prek storitev enotne vstopne točke.

Člen 13

Prispevek Unije

1. Unija nacionalnim statističnim uradom in drugim nacionalnim organom iz člena 5(2) Uredbe (ES) št. 223/2009 dodeli nepovratna sredstva za izvajanje te uredbe, in sicer za: (a) razvijanje ali izvajanje zahtev glede podatkov ali oboje; (b) razvijanje metodologij za posodobitev statističnih sistemov za povišanje kakovosti ali zmanjšanje stroškov in upravnega bremena za pripravo integrirane statistike na ravni kmetij z uporabo virov in metod iz člena 4.

2. Države članice od Unije prejmejo nepovratna sredstva za kritje stroškov zbiranja podatkov iz členov 5, 6 in 7 v okviru finančnih sredstev iz člena 14.

3. Finančni prispevek Unije iz odstavka 2 ne presega 75 % upravičenih stroškov, odvisno od najvišjih zneskov, opredeljenih v odstavkih 4 in 5.

4. ►M1 Za združene stroške zbiranja osnovnih podatkov in podatkov o modulih za referenčni leti 2023 in 2026 je finančni prispevek Unije omejen na najvišje zneske, opredeljene v nadaljevanju: ◄ (a) po 50 000 EUR za Luksemburg in Malto; (b) po 1 000 000 EUR za Avstrijo, Hrvaško, Irsko in Litvo; ▼M1 (c) po 2 000 000 EUR za Bolgarijo, Nemčijo, Madžarsko in Portugalsko; ▼B (d) po 3 000 000 EUR za Grčijo, Španijo in Francijo; (e) po 4 000 000 EUR za Italijo, Poljsko in Romunijo ter (f) po 300 000 EUR za vse ostale države članice.

▼M1 —————

▼B

6. Unija nacionalnim statističnim uradom in drugim nacionalnim organom iz člena 5(2) Uredbe (ES) št. 223/2009 dodeli nepovratna sredstva za kritje stroškov zbiranja ad hoc podatkov iz člena 9. Ta finančni prispevek Unije ne presega 90 % upravičenih stroškov.

▼M1

7. Finančni prispevek Unije za nepovratna sredstva iz odstavka 2 tega člena se zagotovi iz Evropskega kmetijskega jamstvenega sklada v skladu s členom 4(2), točka (d), Uredbe (EU) št. 1306/2013 ter od 1. Januarja 2023, v skladu s členom 5(3), točko (d), Uredbe (EU) 2021/2116 Evropskega parlamenta in Sveta ( 7 ).

▼B

Člen 14

Finančna sredstva

▼M1

1. Finančna sredstva Unije za izvedbo programa zbiranj podatkov za referenčni leti 2023 in 2026, vključno z odobritvami, potrebnimi za upravljanje, vzdrževanje in razvoj sistemov podatkovnih zbirk, uporabljenih na Komisiji za obdelavo podatkov, ki so jih zagotovile države članice v skladu s to uredbo, znašajo 40 000 000 EUR za obdobje, ki ga zajema Uredba Sveta (EU, Euratom) 2020/2093 ( 8 ).

▼B

2. Po datumu začetka veljavnosti večletnega finančnega okvira za obdobje po letu 2020 znesek za to obdobje določita Evropski parlament in Svet na predlog Komisije.

Člen 15

Zaščita finančnih interesov Unije

1. Komisija sprejme ustrezne ukrepe, s katerimi zagotovi, da so pri izvajanju ukrepov, ki se financirajo na podlagi te uredbe, finančni interesi Unije zaščiteni z uporabo preventivnih ukrepov proti goljufijam, korupciji in drugim nezakonitim ravnanjem s stalnim in učinkovitim preverjanjem, ob odkritju nepravilnosti pa z izterjavo nepravilno izplačanih zneskov ter po potrebi z učinkovitimi, sorazmernimi in odvračilnimi upravnimi in denarnimi kaznimi.

2. Komisija ali njeni predstavniki in Računsko sodišče so pooblaščeni za izvajanje revizij na podlagi dokumentacije ali pregledov na kraju samem pri vseh upravičencih do nepovratnih sredstev, izvajalcih in podizvajalcih ter tretjih osebah, ki so od Unije neposredno ali posredno prejele finančna sredstva na podlagi programa.

3. Evropski urad za boj proti goljufijam (OLAF) lahko opravi preiskave, vključno s pregledi in inšpekcijami na kraju samem, pri gospodarskih subjektih, ki jih neposredno ali posredno zadeva tako financiranje, v skladu s postopki iz Uredbe Sveta (EU, Euratom) št. 883/2013 Evropskega parlamenta in Sveta ( 9 ) ter Uredbe Sveta (Euratom, ES) št. 2185/96 ( 10 ), da bi ugotovil, ali je v povezavi s sporazumom ali sklepom o nepovratnih sredstvih ali pogodbo, neposredno ali posredno financirano v okviru te uredbe, prišlo do goljufije, korupcije ali katerega koli drugega protipravnega ravnanja, ki škodi finančnim interesom Unije.

4. Sporazumi o sodelovanju s tretjimi državami in mednarodnimi organizacijami ter sporazumi in sklepi o nepovratnih sredstvih, ki izhajajo iz izvajanja te uredbe, izrecno pooblaščajo Komisijo, Računsko sodišče in OLAF za izvajanje takih revizij ter pregledov in inšpekcij na kraju samem.

5. Kadar je izvedba ukrepa v celoti ali delno oddana v zunanje izvajanje ali nadalje prenesena ali če zahteva oddajo javnega naročila ali finančne podpore tretji osebi, pogodba, sporazum ali sklep o nepovratnih sredstvih vključuje obveznost izvajalca ali upravičenca, da od vsake udeležene tretje osebe zahteva izrecno sprejetje navedenih pooblastil Komisije, Računskega sodišča in OLAF.

6. Odstavka 4 in 5 se uporabljata brez poseganja v odstavke 1, 2 in 3.

Člen 16

Izvajanje prenosa pooblastila

1. Pooblastilo za sprejemanje delegiranih aktov je preneseno na Komisijo pod pogoji, določenimi v tem členu.

2. Pooblastilo za sprejemanje delegiranih aktov iz člena 5(6), člena 8(3) in člena 9(1) se prenese na Komisijo za obdobje petih let od 27. avgusta 2018. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

3. Prenos pooblastila iz člena 5(6), člena 8(3) in člena 9(1) lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.

4. Komisija se pred sprejetjem delegiranega akta posvetuje s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje.

5. Komisija takoj po sprejetju delegiranega akta o njem sočasno uradno obvesti Evropski parlament in Svet.

6. Delegirani akt, sprejet v skladu s členom 5(6), členom 8(3) in členom 9(1), začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.

Člen 17

Postopek v odboru

1. Komisiji pomaga Odbor za evropski statistični sistem, ustanovljen z Uredbo (ES) št. 223/2009. Ta odbor je odbor v smislu Uredbe (EU) št. 182/2011.

2. Pri sklicevanju na ta odstavek se uporablja člen 5 Uredbe (EU) št. 182/2011.

Člen 18

Poročilo Komisije

Komisija po posvetovanju z Odborom za evropski statistični sistem do 31. decembra 2024 Evropskemu parlamentu in Svetu predloži poročilo o izvajanju in uresničevanju ciljev te uredbe.

Člen 19

Odstopanja

Z odstopanjem od člena 5, člena 6(1), točk (a), (b) in (c) člena 7(1), člena 8(2), člena 12(1), člena 13(4), člena 14(1) in Priloge V se sklicevanja na leto 2020 za Grčijo in Portugalsko po potrebi nadomestijo s sklicevanji na leto 2019.

Člen 20

Razveljavitev

1. Uredba (EU) št. 1337/2011 se razveljavi z učinkom od 1. januarja 2022.

2. Uredba (ES) št. 1166/2008 se razveljavi z učinkom od 1. januarja 2019.

3. Sklicevanja na razveljavljeni uredbi se štejejo za sklicevanja na to uredbo.

Člen 21

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

Koeficienti glav velike živine







Vrsta živali Značilnosti živali Koeficient Govedo mlajše od 1 leta 0,400 stare od vključno 1 do manj kot 2 leti 0,700 samci, stari 2 leti in več 1,000 telice, stare 2 leti in več 0,800 Krave molznice 1,000 Krave nemolznice 0,800 Ovce in koze 0,100 Prašiči Prašički z živo težo pod 20 kilogramov 0,027 Plemenske svinje z živo težo 50 kilogramov in več 0,500 Ostali prašiči 0,300 Perutnina Brojlerji 0,007 Kokoši nesnice 0,014 Druga perutnina purani 0,030 race 0,010 gosi 0,020 noji 0,350 druga perutnina, d. n. 0,001 Kunci, plemenske samice 0,020









PRILOGA II







Seznam fizičnih pragov (1) Postavka Prag Kmetijsko zemljišče v uporabi 5 ha Njive 2 ha Krompir 0,5 ha Sveže zelenjadnice in jagode 0,5 ha Dišavnice, zdravilne rastline in začimbnice, cvetje in okrasne rastline, semena in sadike, drevesnice 0,2 ha Sadna drevesa, jagodičje, lupinarji, citrusi, drugi trajni nasadi, razen drevesnic, vinogradov in oljk 0,3 ha Vinogradi 0,1 ha Oljke 0,3 ha Rastlinjaki 100 m2 Gojene gobe 100 m2 Živina 1,7 glave velike živine ( 1 ) Pragovi se uporabljajo za navedeno skupino postavk.









PRILOGA III

Osnovni strukturni podatki: spremenljivke







Splošne spremenljivke Enote/kategorije za vrednosti Informacije o raziskovanju – Identifikator kmetijskega gospodarstva identifikacijska številka kmetijskega gospodarstva Lokacija kmetijskega gospodarstva – Geografska lokacija Oznaka celice na podlagi mreže statističnih enot INSPIRE za vseevropsko uporabo. – Regija NUTS 3 koda NUTS 3 – Kmetijsko gospodarstvo ima območja, ki so v skladu z Uredbo (EU) št. 1305/2013 opredeljena kot območja z naravnimi omejitvami. L/M/O/N (1) Pravna oseba kmetijskega gospodarstva – Pravno in ekonomsko odgovornost za kmetijsko gospodarstvo prevzame: – fizična oseba, ki je edini gospodar, če je kmetijsko gospodarstvo neodvisno da/ne – – Če je odgovor pritrdilen, ali je gospodar tudi upravitelj? da/ne – – – Če je odgovor negativen, ali je upravitelj član gospodarjeve družine? da/ne – – – – Če je odgovor pritrdilen, ali je upravitelj zakonec gospodarja? da/ne – Skupno lastništvo da/ne – dve ali več fizičnih oseb, ki so družbeniki, če je kmetijsko gospodarstvo skupinsko da/ne – pravna oseba da/ne – – Če je odgovor pritrdilen, ali je kmetijsko gospodarstvo del skupine podjetij? da/ne – Kmetijsko gospodarstvo je enota skupnega zemljišča da/ne – Gospodar je prejemnik podpore EU za zemljišče ali živali na kmetijskem gospodarstvu in zato vključen v integrirani administrativni in kontrolni sistem da/ne Gospodar je mladi kmet ali novi udeleženec v kmetijskem sektorju, ki je v ta namen v preteklih treh letih prejel finančno podporo v okviru SKP da/ne Upravitelj kmetijskega gospodarstva – Letnica rojstva leto – Spol moški/ženski – Kmetijsko delo na kmetijskem gospodarstvu (razen gospodinjskega) odstotne skupine letnega števila delovnih enot (2) Leto uvrstitve v kategorijo upravitelja kmetijskega gospodarstva leto – Kmetijska izobrazba upravitelja oznake usposabljanja – Poklicno usposabljanje, opravljeno v zadnjih 12 mesecih da/ne Vrsta lastništva kmetijskega zemljišča v uporabi (v povezavi z gospodarjem) – Kmetovanje na lastnem zemljišču ha – Kmetovanje na najetem zemljišču ha – Skupinsko kmetovanje ali druge oblike lastništva ha – Skupno zemljišče ha Ekološko kmetovanje da/ne – Vsa kmetijska zemljišča v uporabi kmetijskega gospodarstva, na katerem se proizvodne metode ekološkega kmetovanja uporabljajo in so potrjene glede na nacionalna pravila ali pravila Evropske unije ha – Vsa kmetijska zemljišča v uporabi kmetijskega gospodarstva, ki je v fazi preusmeritve v ekološke proizvodne metode, ki jih je treba potrditi glede na nacionalna pravila ali pravila Evropske unije ha Sodelovanje v drugih shemah okoljskega certificiranja da/ne ( 1 ) L – območja, ki niso gorska območja in imajo pomembne naravne omejitve; M – gorato območje z omejenimi možnostmi; O – druga območja s posebnimi omejitvami; N – običajno območje (ne območje z omejenimi možnostmi). Glede na razvoj SKP se lahko ta klasifikacija v prihodnosti prilagodi. ( 2 ) Odstotna skupina letnega števila delovnih enot 2: (> 0-< 25), (≥ 25-< 50), (≥ 50-< 75), (≥ 75-< 100), (100).







Spremenljivke v zvezi z zemljiščem Skupna osnovna površina Od tega certificiranih za ekološko pridelavo in/ali v fazi preusmeritve za certifikacijo Kmetijsko zemljišče v uporabi ha ha – Njive ha ha – – Žita za pridelavo zrnja (vključno s semenskim) ha ha – – – Navadna pšenica in pira ha ha – – – Trda pšenica ha ha – – – Rž in mešanice ozimnega žita (soržica) ha – – – Ječmen ha – – – Oves in mešanice jarih žit (mešanica zrnja brez soržice) ha – – – Koruza za zrnje in koruza s storži ha – – – Tritikala ha – – – Sirek ha – – – Druga žita, d. n. (ajda, proso, kanarska čužka itd.) ha – – – Riž ha – – Suhe stročnice in beljakovinske rastline za proizvodnjo zrnja (vključno s semenskim ter mešanicami žit in stročnic) ha ha – – – Njivski grah, fižol, volčji bob ha – – Korenovke ha ha – – – Krompir (vključno s semenskim krompirjem) ha ha – – – Sladkorna pesa (brez semenske) ha ha – – – Druge korenovke, d. n. ha – – Industrijske rastline ha ha – – – Semena oljnic ha ha – – – – Semena oljne ogrščice in oljne repice ha – – – – Sončnično seme ha – – – – Soja ha ha – – – – Laneno seme (oljni lan) ha – – – – Druge oljnice, d. n. ha – – – Rastline za vlakna ha – – – – Lan za vlakna ha – – – – Konoplja ha – – – – Bombaž ha – – – – Druge rastline za vlakna, d. n. ha – – – Tobak ha – – – Hmelj ha – – – Dišavnice, zdravilne rastline in začimbnice ha – – – Energetske rastline, d. n. ha – – – Druge industrijske rastline, d. n. ha – – Rastline, požete še zelene z njiv ha ha – – – Začasni travniki in pašniki ha ha – – – Metuljnice, požete še zelene ha ha – – – Silažna koruza ha – – – Druga žita, požeta še zelena (brez silažne koruze) ha – – – Druge rastline, požete še zelene z njiv, d. n. ha – – Sveže zelenjadnice (vključno z melonami) in jagode ha ha – – – Sveže zelenjadnice (vključno z melonami) in jagode, gojene v kolobarju z drugimi zelenjadnicami (tržno vrtnarstvo) ha – – – Sveže zelenjadnice (vključno z melonami) in jagode, gojene v kolobarjenju s kmetijskimi rastlinami, ki niso zelenjadnice (njive na prostem) ha – – Cvetje in okrasne rastline (razen drevesnic) ha – – Semena in sadike ha ha – – Druge kmetijske rastline na njivah, d. n. ha – – Praha ha – Trajno travinje ha ha – – Pašniki in travniki, brez ekstenzivnih pašnikov ha ha – – Ekstenzivni pašniki ha ha – – Trajno travinje, ki se ne uporablja več v proizvodne namene in je upravičeno do subvencij ha – Trajni nasadi (vključno z mladimi in začasno opuščenimi nasadi, razen zemljišč za kmetijsko proizvodnjo za lastno porabo) ha ha – – Sadje, jagodičje in lupinarji (razen citrusov, grozdja in jagod) ha ha – – – Pečkato sadje ha – – – Koščičasto sadje ha – – – Sadje s subtropskih in tropskih podnebnih območij ha – – – Jagodičje (brez jagod) ha – – – Lupinarji ha – – Citrusi ha ha – – Grozdje ha – – – Grozdje za vino ha ha – – – – Grozdje za vino z zaščiteno označbo porekla (ZOP) ha – – – – Grozdje za vino z zaščiteno geografsko označbo (ZGO) ha – – – – Grozdje za druga vina, d. n. (brez ZOP/ZGO) ha – – – Namizno grozdje ha – – – Grozdje za rozine ha – – Oljke ha ha – – Drevesnice ha – – Drugi trajni nasadi, vključno z drugimi trajnimi nasadi za prehrano ljudi ha – – – Božična drevesca ha – Vrtovi ha Druga kmetijska zemljišča ha – Kmetijska zemljišča, ki niso v uporabi ha – Gozdna zemljišča ha – – Panjevci s kratko obhodnjo ha – Druga zemljišča (zemljišča, ki jih zavzemajo stavbe, dvorišča, poti, ribniki in druga neproduktivna območja) ha Posebna območja kmetijskega gospodarstva – Gojene gobe ha Kmetijsko zemljišče v uporabi v steklenjakih ali pod visoko zaščito, pod katero je mogoče hoditi ha – Zelenjadnice, vključno z melonami, in jagode v steklenjakih ali pod visoko zaščito, pod katero je mogoče hoditi ha ha – Cvetje in okrasne rastline (razen drevesnic) v steklenjakih ali pod visoko zaščito, pod katero je mogoče hoditi ha – Druge kmetijske rastline na njivah v steklenjakih ali pod visoko zaščito, pod katero je mogoče hoditi ha – Trajni nasadi v steklenjakih ali pod visoko zaščito, pod katero je mogoče hoditi ha – Druga kmetijska zemljišča v uporabi v steklenjakih ali pod visoko zaščito, pod katero je mogoče hoditi, d. n. ha Namakanje obdelovalnih površin na prostem – Skupna površina zemljišč, ki jih je mogoče namakati ha







Spremenljivke v zvezi z živino Skupno število živali Od tega certificiranih za ekološko pridelavo in/ali v fazi preusmeritve za certifikacijo Govedo glav – Govedo, mlajše od 1 leta glav – Govedo, staro od vključno 1 do manj kot 2 leti glav – – samci goveda, stari od vključno 1 do manj kot 2 leti glav – – telice, stare od vključno 1 do manj kot 2 leti glav – Samci goveda, stari 2 leti in več glav – Samice goveda, stare 2 leti in več glav – – telice, stare 2 leti in več glav – – krave glav – – – Krave molznice glav glav – – – Krave nemolznice glav glav – – – Bivolice glav da/ne Ovce in koze – Ovce (vseh starosti) glav glav – – Plemenske samice glav – – ostale ovce glav – Koze (vseh starosti) glav glav – – Plemenske samice glav – – ostale koze glav Prašiči glav – Prašički z živo težo pod 20 kilogramov glav – Plemenske svinje z živo težo 50 kilogramov in več glav – Ostali prašiči glav Perutnina glav – Brojlerji glav glav – Kokoši nesnice glav glav – Druga perutnina glav – – purani glav – – race glav – – gosi glav – – noji glav – – druga perutnina, d. n. glav Kunci – Plemenske samice glav Čebele panjev Jelenjad in srnjad da/ne Kožuharji da/ne Živina, d. n. da/ne









PRILOGA IV

Teme in podrobne teme podatkov o modulih







Modul Tema Podrobna tema Delovna sila in druge pridobitne dejavnosti Upravljanje kmetij Gospodar Delovna sila Uravnotežena zastopanost spolov Varnostni ukrepi, vključno z varnostnim načrtom kmetije Družinska delovna sila Vložek dela Število udeleženih oseb Uravnotežena zastopanost spolov Nedružinska delovna sila Vložek dela Število zaposlenih oseb Uravnotežena zastopanost spolov Delovna sila, ki na kmetiji ni redno zaposlena Vložek dela po izvajalcih Druge pridobitne dejavnosti, ki so neposredno povezane s kmetijskim gospodarstvom Vrste dejavnosti Pomen za kmetijsko gospodarstvo Vložek dela Druge pridobitne dejavnosti, ki niso neposredno povezane s kmetijskim gospodarstvom Vložek dela Razvoj podeželja Kmetijska gospodarstva, ki se podpirajo z ukrepi za razvoj podeželja Službe za svetovanje, službe za pomoč pri upravljanju kmetij in službe za zagotavljanje nadomeščanja na kmetijah Razvoj kmetij in podjetij Sheme kakovosti za kmetijske proizvode in živila Naložbe v osnovna sredstva Obnova potenciala kmetijske proizvodnje, prizadetega zaradi naravnih nesreč ali katastrofičnih dogodkov, in uvajanje ustreznih preventivnih ukrepov Naložbe v razvoj gozdnih območij in izboljšanje sposobnosti gozdov za preživetje Kmetijsko-okoljska-podnebna plačila Ekološko kmetovanje Plačila, povezana s programom Natura 2000 in okvirno direktivo o vodah Plačila območjem z naravnimi ali drugimi posebnimi omejitvami Dobrobit živali Obvladovanje tveganj Bivalni prostori živali in ravnanje z živinskimi gnojili Bivalni prostori živali Bivalni prostori goveda Bivalni prostori prašičev Bivalni prostori kokoši nesnic Uporaba hranilnih snovi in živinskih gnojil na kmetiji Pognojena kmetijska zemljišča v uporabi Živinska gnojila, izvožena s kmetijskega gospodarstva in uvožena nanj Organska gnojila in gnojila iz odpadkov, razen živinskih gnojil Tehnike uporabe živinskih gnojil Čas vnosa glede na vrsto trosenja Prostori za živinska gnojila Prostori za skladiščenje živinskih gnojil in zmogljivost Namakanje Prakse namakanja Razpoložljivost namakanja Načini namakanja Viri vode za namakanje Tehnični parametri opreme za namakanje Kmetijske rastline, ki se namakajo v 12 mesecih Žita za pridelavo zrnja Suhe stročnice in beljakovinske rastline za proizvodnjo zrnja Korenovke Industrijske rastline Rastline, požete še zelene z njiv Druge kmetijske rastline na njivah Trajno travinje Trajni nasadi Prakse upravljanja tal Prakse upravljanja tal na njivah na prostem Metode obdelave tal Pokritost tal na njivah Kolobarjenje na njivah Površina z ekološkim pomenom Stroji in oprema Stroji Internetne zmogljivosti Osnovni stroji Uporaba preciznega kmetovanja Stroji za upravljanje živine Skladišče za kmetijske proizvode Oprema Oprema, uporabljena za proizvodnjo obnovljive energije na kmetijskih gospodarstvih Sadovnjak Pečkato sadje Jabolka: Površina glede na starost nasadov Jabolka: Površina glede na gostoto dreves Hruške: Površina glede na starost nasadov Hruške: Površina glede na gostoto dreves Koščičasto sadje Breskve: Površina glede na starost nasadov Breskve: Površina glede na gostoto dreves Nektarine: Površina glede na starost nasadov Nektarine: Površina glede na gostoto dreves Marelice: Površina glede na starost nasadov Marelice: Površina glede na gostoto dreves Citrusi Pomaranče: Površina glede na starost nasadov Pomaranče: Površina glede na gostoto dreves Drobnoplodni citrusi: Površina glede na starost nasadov Drobnoplodni citrusi: Površina glede na gostoto dreves Limone: Površina glede na starost nasadov Limone: Površina glede na gostoto dreves Oljke Površina glede na starost nasadov Površina glede na gostoto dreves Namizno grozdje in grozdje za rozine Namizno grozdje: Površina glede na starost nasadov Namizno grozdje: Površina glede na gostoto trt Grozdje za rozine: Površina glede na starost nasadov Grozdje za rozine: Površina glede na gostoto trt Vinograd Grozdje za vino Površina in starost Sorte grozdja Število sort Oznaka in površina









PRILOGA V

Zahteve po natančnosti

Osnovni podatki (za leti 2023 in 2026) in podatki o modulih morajo biti v skladu z Uredbo Sveta (ES) št. 1217/2009 ( 11 ), Delegirano uredbo Komisije (EU) št. 1198/2014 in Izvedbeno uredbo Komisije (EU) 2015/220 ( 12 ) statistično reprezentativni za ustrezne populacije kmetijskih gospodarstev, kot so opredeljene v spodnji razpredelnici natančnosti, na ravni regij NUTS 2 ter glede na velikost in vrsto kmetijskih gospodarstev.

Zahteve po natančnosti se uporabljajo za spremenljivke v spodnji razpredelnici.

Podatki za razširitev okvira leta 2020 morajo biti statistično reprezentativni za ustrezno populacijo na ravni regij NUTS 2, kot je opredeljena v spodnji razpredelnici natančnosti.

Poleg tega se zahteve po natančnosti iz razpredelnice uporabljajo za vse regije NUTS 2 z vsaj:

— 5 000 kmetijskimi gospodarstvi v ustrezni populaciji za modula „sadovnjak“ in „vinograd“;

— 10 000 kmetijskimi gospodarstvi v ustrezni populaciji za osnovne podatke za vse ostale module in za podatke za razširitev okvira.

Za regije NUTS 2 z manj kmetijskimi gospodarstvi se zahteve po natančnosti iz razpredelnice uporabljajo za povezane regije NUTS 1 z vsaj:

— 500 kmetijskimi gospodarstvi v ustrezni populaciji za modula „sadovnjak“ in „vinograd“;

— 1 000 kmetijskimi gospodarstvi v ustrezni populaciji za osnovne podatke za vse ostale module in za podatke za razširitev okvira.

Za spremenljivke modulov sadovnjaka in vinograda, pri katerih se zahteve po natančnosti ne uporabljajo za nobeno od regij NUTS 2 in NUTS 1, se zahteva nacionalna stopnja natančnosti v višini največ 5-odstotne relativne standardne napake.

Za vse spremenljivke drugih modulov, pri katerih se zahteve po natančnosti ne uporabljajo za nobeno od regij NUTS 2 in NUTS 1, se zahteva nacionalna stopnja natančnosti v višini največ 7,5-odstotne relativne standardne napake.

Razpredelnica natančnosti







Ustrezna populacija Spremenljivke, za katere se uporabljajo zahteve po natančnosti Prevalenca v ustrezni populaciji Relativna standardna napaka Osnovni podatki za leti 2023 in 2026 ter modul delovna sila in druge pridobitne dejavnosti Kot je opredeljeno v členu 5 za osnovne podatke in členu 7 za modul „delovna sila in druge pridobitne dejavnosti“ Spremenljivke v zvezi z zemljiščem — Žita za pridelavo zrnja (vključno s semeni) — Semena oljnic — Rastline, požete še zelene z njiv — Sveže zelenjadnice (vključno z melonami), jagode, cvetje in okrasne rastline (razen drevesnic) — Trajno travinje, brez ekstenzivnih pašnikov — Sadje, jagodičje, lupinarji in citrusi (razen grozdja in jagod) — Grozdje — Oljke 7,5 % kmetijskega zemljišča v uporabi v regiji ali več < 5 % Spremenljivke v zvezi z živino — Krave molznice — Krave nemolznice — Drugo govedo (govedo, mlajše od 1 leta, govedo, staro od vključno 1 do manj kot 2 leti, samci goveda, stari 2 leti in več, telice, stare 2 leti in več) — Plemenske svinje z živo težo 50 kilogramov in več — Prašički z živo težo pod 20 kg in drugi prašiči — Ovce in koze — Perutnina 7,5 % glav velike živine v regiji ali več in delež spremenljivke v državi 5 % ali več < 5 % Osnovni podatki za razširitev okvira leta 2020 Kot je opredeljeno v členu 6 Spremenljivke v zvezi z zemljiščem — Njive — Trajno travinje, brez ekstenzivnih pašnikov — Trajni nasadi 7,5 % kmetijskega zemljišča v uporabi v regiji ali več < 7,5 % Spremenljivke v zvezi z živino — Skupno število glav velike živine 5 % spremenljivke v državi ali več < 7,5 % Modul razvoja podeželja in modul strojev in opreme Kot je opredeljeno v členu 7 Spremenljivke v zvezi z zemljiščem za modul ‚delovna sila in druge pridobitne dejavnosti‘ 7,5 % kmetijskega zemljišča v uporabi v regiji ali več < 7,5 % Spremenljivke v zvezi z živino za modul ‚delovna sila in druge pridobitne dejavnosti‘ 7,5 % glav velike živine v regiji ali več in delež spremenljivke v državi 5 % ali več < 7,5 % Modul bivalnih prostorov živali in ravnanja z živinskimi gnojili Podskupina populacije kmetijskih gospodarstev iz člena 7 z vsaj eno vrsto naslednjih živali: govedo, prašiči, ovce, koze, perutnina Spremenljivke v zvezi z živino za modul ‚delovna sila in druge pridobitne dejavnosti‘ 7,5 % glav velike živine v regiji ali več in delež spremenljivke v državi 5 % ali več < 7,5 % Modul namakanja Podskupina populacije kmetijskih gospodarstev iz člena 7 z zemljišči, ki jih je mogoče namakati Spremenljivke v zvezi z zemljiščem — Skupna površina zemljišč, ki jih je mogoče namakati 7,5 % kmetijskega zemljišča v uporabi v regiji ali več < 7,5 % Modul praks upravljanja tal Podskupina populacije kmetijskih gospodarstev iz člena 7 z njivami Spremenljivke v zvezi z zemljiščem — Njive 7,5 % kmetijskega zemljišča v uporabi v regiji ali več < 7,5 % Modul sadovnjaka Podskupina populacije kmetijskih gospodarstev iz člena 7 s katero koli od posameznih spremenljivk sadovnjaka, ki dosegajo prag iz člena 7(5) Spremenljivke v zvezi z sadovnjakom — Spremenljivke v zvezi s sadovnjakom med jabolki, hruškami, marelicami, breskvami, nektarinami, pomarančami, drobnoplodnimi citrusi, limonami, oljkami in namiznim grozdjem, grozdjem za rozine, ki dosegajo prag iz člena 7(5) 5 % kmetijskega zemljišča v uporabi v regiji ali več < 7,5 % Modul vinograda Podskupina populacije kmetijskih gospodarstev iz člena 7 z grozdjem za vino Spremenljivke v zvezi z vinogradom — Grozdje za vino 5 % kmetijskega zemljišča v uporabi v regiji ali več < 7,5 %